CELEX: 62019TN0586
Language: fi
Date: 2019-08-26 00:00:00
Title: asia T-586/19: Kanne 26.8.2019 – PL v. komissio

28.10.2019   
            
            
               FI
            
            
               Euroopan unionin virallinen lehti
            
            
               C 363/23
            
         
      Kanne 26.8.2019 – PL v. komissio
      (asia T-586/19)
      (2019/C 363/31)
      Oikeudenkäyntikieli: ranska
      
         Asianosaiset
      
      
         Kantaja: PL (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 12.12.2018 tehdyn komission päätöksen, jolla on vahvistettu kantajan vuoden 2017 urakehitystä koskeva kertomus;
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Komission päätöksestä, jolla on vahvistettu kantajan vuoden 2017 urakehitystä koskeva kertomus, nostamansa kanteen tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka koskee Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 22 a ja b artiklan rikkomista sekä henkilöstöhallinnon ja turvallisuustoiminnan pääosaston pääjohtajan huolenpitovelvollisuuden noudattamatta jättämistä.
               
            
                  2.
               
               
                  Toinen kanneperuste, joka koskee Euroopan unionin perusoikeuskirjan 41 artiklan rikkomista; tässä artiklassa vahvistetaan oikeus hyvään hallintoon ja erityisesti henkilön oikeus saada asiansa käsitellyksi puolueettomasti, oikeudenmukaisesti ja kohtuullisessa ajassa.
               
            
                  3.
               
               
                  Kolmas kanneperuste, joka koskee henkilöstösääntöjen 43 artiklan yleisten täytäntöönpanosäännösten rikkomista, perusteluvelvollisuuden laiminlyöntiä ja puolustautumisoikeuksien loukkaamista.